Usimamizi wa miradi ni taaluma ya kupanga, kuandaa na kusimamia rasilimali ili kuleta mafanikio ya kukamilisha malengo mahususi na malengo ya mradi. Miradi inaweza kuwa ya muda mrefu au ya muda mfupi. Katika utendaji, usimamizi wa mifumo hii miwili mara nyingi hupatikana kuwa tofauti kabisa, na kwa hiyo inahitaji maendeleo ya ufundi stadi tofauti na kukumbatia usimamizi tofauti. Mradi huwa ni jitihada ya muda mfupi, iliyo na mwanzo na mwisho ujulikanayo (kwa kawaida hufungwa na tarehe, lakini inaweza kufungwa na fedha au matokeo yanayojarajiwa), unaofanywa ili kutimiza malengo fulani, kwa kawaida ili kuleta mabadiliko yenye manufaa au yenye kuongeza thamani. Asili ya miradi kuwa ya muda mfupi ni kinyume na biashara ya kawaida (au operesheni) ambazo hurudiwa, yenye utendaji kazi wa kudumu au usiodumu sana ili kutengeneza bidhaa au huduma. Changamoto ya misingi ya usimamizi wa miradi ni kutimiza malengo yote ya mradi na nia za mradi ilhali kuheshimu vikwazo vya mradi vilivyotambuliwa hapo awali ni muhimu. Vikwazo vya kawaida ni wigo, muda, na bajeti. Changamoto isiyo muhimu sana-na yenye malengo ya juu zaidi -ni changamoto ya kusawazisha ugawanaji na muungano wa pembejeo ili kutimiza malengo yaliyowekwa awali.